**Norman Joel Greenbaum** (født 20. november 1942 i Malden, Massachusetts, USA) er en amerikansk sanger og låtskriver. Han er mest kjent for å ha skrevet og framført sangen «Spirit in the Sky», som ble utgitt i 1969.

Tidlig liv
----------

Greenbaum ble født i Malden i Massachusetts. Han vokste opp i en ortodoks jødisk familie og gikk på hebraisk skole, "Congregation Beth Israel" (offisielt: **Beth Israel Anshe Litte**). Hans interesse for musikk ble opprinnelig vekket av blues fra Sørstatene og folkemusikk som var populært på slutten av 1950- og begynnelsen av 1960-tallet. Han spilte med ulike band mens han gikk på high school og studerte musikk ved Boston University i to år. Mens han gikk på college opptrådte han på lokale kafeer men droppet etter hvert ut og flyttet til Los Angeles i 1965.

På slutten av 1960-tallet ledet Norman Greenbaum bandet "Dr. West's Medicine Show and Junk Band" og komponerte låtene deres. De spilte inn blant annet låten «The Eggplant That Ate Chicago». Gruppens psykedeliske musikk var for eksentrisk for "mainstream show business". Gruppens navn hentydet mer på musikk med innbakt komedie.

Karriere
--------

Sent på 1960-tallet var Norman Greenbaum leder og låtskriver i "Dr. West's Medicine Show and Junk Band", som spilte inn den humoristiske låten «The Eggplant That Ate Chicago». Bandets psykedeliske var for eksentrisk for underholdningsbransjen. Gruppens navn indikerte mer humoristisk musikk.

Greenbaum er mest kjent for sin sang «Spirit in the Sky». Sangen, med sin kombinasjon av tunge gitarriff, klapping og åndelige tekster, ble utgitt av Reprise Records i 1969. Den solgte i to millioner eksemplarer tilsammen i 1969 og 1970, og fikk en gullplate fra RIAA. Den har senere blitt brukt i mange filmer, reklamer og tv-serier.

Selv om «Spirit in the Sky» har et klart kristent tema, var og er Greenbaum fortsatt praktiserende jøde. Greenbaum sier han ble inspirert til å skrive sangen etter å ha sett countrysangere på tv. I et intervju sa Greenbaum at Western-filmer var den virkelige inspirasjonen til «Spirit in the Sky»:

«Spirit in the Sky» er også kjent "one of the top one-hit wonders of all time".

> If you ask me what I based «Spirit In The Sky» on ... what did we grow up watching? Westerns! These mean and nasty varmints get shot and they wanted to die with their boots on. So to me that was spiritual, they wanted to die with their boots on.
> 
> 
> Norman Greenbaum
> 
> 

> So that was the trigger that got you to write the song?
> 
> 
> Ray Shasho
> 
> 

> Yes. The song itself was simple, when you're writing a song you keep it simple of course. It wasn't like a Christian song of praise it was just a simple song. I had to use Christianity because I had to use something. But more important it wasn't the Jesus part, it was the spirit in the sky. Funny enough ... I wanted to die with my boots on.
> 
> 
> Norman Greenbaum
> 
> 

  

Alle redigeringene som ble gjort med "Spirit in the Sky" i innspillingsstudioet, gjorde det umulig for Greenbaum å opptre med låten slik den var på plateinnspillingen. Han opptrådte en gang på TV på Dick Clarks "American Bandstand" der han måtte synkronisere sin sang med en playback av plateinnspillingen.

Selv om Greenbaum vanligvis blir regnet som en *"one-hit wonder"*, har flere av hans plater gode listeplasseringer, som «»Canned Ham» fra 1970, som nådde nummer 46 på Billboards popliste. I 1966, da han var bandleder og komponist i Dr. West's Medicine Show and Junk Band, skrev han *novelty-sangen* «The Eggplant That Ate Chicago».

Personlig liv
-------------

Greenbaum har lenge vært bosatt i Santa Rosa i California. Han ble hardt skadet i 2015 da bilen han var passasjer i tok en venstresving foran en motorsykkel på Occidental Road. Motorsyklisten ble drept og passasjeren på motorsykkelen ble også skadet. Greenbaum har senere kommet tilbake på scenen.

Diskografi
----------

**Album med Dr. West's Medicine Show and Junk Band**

* *The Eggplant That Ate Chicago* (1967)
* *Norman Greenbaum with Dr. West's Medicine Show and Junk Band..* (samlingsalbum 1969)
* *Euphoria: The Best of Dr. West's Medicine Show and Junk Band* (samlingsalbum 1998)

**Studioalbum (solo)**

* *Spirit in the Sky* (1969)
* *Back Home Again* (1970)
* *Petaluma* (1972)

**Samlingsalbum**

* *Spirit in the Sky: The Best of Norman Greenbaum* (1995)
* *Spirit in the Sky: The Best of Norman Greenbaum* (1997)
* *Spirit in the Sky: The Definitive Anthology* (2003)

**Singler (uvalg)**

* Topp 100 på Billboard Hot 100
* «The Eggplant That Ate Chicago» (med Dr. West's Medicine Show and Junk Band) (#52) (1966)
* «Spirit in the Sky» (#3 og #1 på UK Singles Chart) (1969)
* «Canned Ham» (#46) (1970)
* «California Earthquake» (#93) (1971)

Referanser
----------

1. ↑   Discogs, Discogs artist-ID 266378, besøkt 9. oktober 2017[Hentet fra Wikidata]
2. 1 2 3  Benarde, Scott R. (2003). *Stars of David: rock'n'roll's Jewish stories*. UPNE. s. 186. ISBN 1-58465-303-5.
3. 1 2 3 4  McNichol, Tom (24. desember 2006). «A 'Spirit' From the '60s That Won't Die». *The New York Times*. Besøkt 8. mars 2019.
4. 1 2  Murrells, Joseph (1978). *The Book of Golden Discs* (2nd utg.). London: Barrie and Jenkins Ltd. s. 280. ISBN 0-214-20512-6.
5. ↑  Shasho, Ray (23. desember 2011). «Exclusive: Norman Greenbaum reveals the true origin of 'Spirit In The Sky'». *Classic Rock Music Reporter*. Besøkt 8. mars 2019.
6. 1 2  Whitburn, Joel (2000). *Top Pop Singles 1955-1999*. Menomonee Falls, WI: Record Research Inc. s. 183. ISBN 0-89820-139-X.
7. ↑  «Crash kills motorcyclist; singer Greenbaum critically injured». *Santa Rosa Press Democrat*. 28. mars 2015. Besøkt 8. mars 2019.
8. ↑  «December 22 Vallejo A&E Source: Greenbaum keeps finding the ‘Spirit in the Sky’». *Times-Herald* **(engelsk)**. 21. desember 2016. Besøkt 8. mars 2019.

Eksterne lenker
---------------

* (en) Offisielt nettsted Rediger på Wikidata
* (en) Norman Greenbaum på Internet Movie Database Rediger på Wikidata
* (en) Norman Greenbaum på Discogs Rediger på Wikidata

* (en) Norman Greenbaum på MusicBrainz Rediger på Wikidata

* (en) Norman Greenbaum på Spotify Rediger på Wikidata

* (en) Norman Greenbaum på Songkick Rediger på Wikidata

* (en) Norman Greenbaum på AllMusic Rediger på Wikidata
* (en) Norman Greenbaum hos AllMusic

|  |  |
| --- | --- |
| Oppslagsverk/autoritetsdata | Prabook **·** BIBSYS **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** NKC **·** BNE **·** BBC Things **·** MusicBrainz **·** Discogs **·** AllMusic
 |